হেপাটাইটিস বি

হেপাটাইটিস-বি 

হেপাটাইটিস বি জবরে সংক্রামক নুৱারা আহান যেহানে মানুর লিভার আক্রমণ করের। হেপাটাইটিস বি ভাইরাস (HBV) অর আক্রমণে এ নুৱারা এহান অরতা । সংক্রমণ অনার পয়লাকার দিন অতাত কোন লক্ষন প্রকাশ না পার। তবে অনেক ক্ষেত্রে  বঙানির ভাব, গারিগ অলদিরা অনা, গারিগর আলিয়া ভাব, পেটগর দুখানি, প্রস্রাব অলদিরা অনা এসাদে লক্ষন দেখা দের। এরে লক্ষন এহানি হাপ্তা কতহান স্থায়ী অরতা বারো খাংদা লক্ষ্মণ প্রকাশ অনার পিছেদে মানু এগোর মরন অরতা। সংক্রমণ অনার পিছেদে নুৱারার লক্ষন প্রকাশ পেইতে ৩০-১৮০ দিন সময় লাগতে পারে। জরমর সময় আক্রান্ত ইতারা নুৱারা অতার প্রায় ৯০% ক্রনিক বা দীর্ঘস্থায়ী হেপাটাইটিস বি নুৱারাত আক্রান্ত ইতারা যেহাত ৫ বছর বয়সর পিছেদে আক্রান্ত ইতারা নুৱারা অতার ১০% অহানাত্তউ কম এরে নুৱারা এহানাত আক্রান্ত ইতারা। দীর্ঘস্থায়ী হেপাটাইটিস বি ভাইরাসে আক্রান্ত নুৱারা অতার বপতাই কোন প্রাথমিক লক্ষন না থার। এহানাত নুৱারা এহান তাপকরে তাপকরে লিভার সিরোসিস বারো লিভার ক্যান্সারে রূপ নিতেগা পারে। দীর্ঘস্থায়ী আক্রান্ত ইসি নুৱারা অতার প্রায় (১৫-২৫)% মৃত্যুবরণ করতে পারে।

এরে ভাইরাস এহান রকত বারো গারিগত্তত নিকুলের তরলর মাধ্যমে সিতারার। গারিগর মারিত মাদক দ্রব্য ব্যবহার বারো অনিরাপদ যৌনমিলন এরে নুৱারা এহানর প্রধান কারণ। এতা বেলিয়া রকত লেনা- দেনা, ডায়ালাইসিস, নুৱারা ইসি মানুর লগে বসবাস করানির মাধ্যমেও এরে নুৱারা সিতারার। রকতে থার ভাইরাস বারো এহানর বিরুদ্ধে অবস্থিত অ্যান্টিবডি অহানাত্ত এরে নুৱারা এহান নির্ণয় করানি অর। পাঁচহান হেপাটাইটিস ভাইরাসর ভিতরে এহান আহান।

পাঁচহান হেপাটাইটিস ইলতাই- এ, বি, সি, ডি, ই।